Document ID: 32008D0484

KOMISIJAS LĒMUMS
(2008. gada 20. jūnijs)
par dažu valsts atbalsta lēmumu darbības termiņu pagarināšanu
(izziņots ar dokumenta numuru K(2008) 2883)
(Dokuments attiecas uz EEZ)
(2008/484/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu, un jo īpaši tā 87. un 88. pantu,
tā kā:
(1)
Komisijas 2002. gada 5. decembra Regulas (EK) Nr. 2204/2002 par Eiropas Kopienas dibināšanas līguma 87. un 88. panta piemērošanu attiecībā uz valsts atbalstu nodarbinātībai (1), Komisijas 2001. gada 12. janvāra Regula (EK) Nr.70/2001 par EK līguma 87. un 88. panta piemērošanu, sniedzot valsts atbalstu maziem un vidējiem uzņēmumiem (2), un Komisijas 2001. gada 12. janvāra Regula (EK) Nr. 68/2001 par EK Līguma 87. un 88. panta piemērošanu mācību atbalstam (3) darbības termiņu pagarina līdz 2008. gada 30. jūnijam ar Komisijas 2006. gada 20. decembra Regulu (EK) Nr. 1976/2006, ar ko groza Regulu (EK) Nr. 2204/2002, Regulu (EK) Nr. 70/2001 un Regulu (EK) Nr. 68/2001 attiecībā uz piemērošanas periodu pagarināšanu (4). Ar Komisijas Lēmumu 2007/72/EK (5) darbības termiņu Komisijas lēmumiem, ar kuriem apstiprina valsts atbalsta shēmas, pamatojoties uz Regulu (EK) Nr. 2204/2002, Regulu (EK) Nr. 70/2001 vai (EK) Nr. 68/2001, pagarināja līdz 2008. gada 30. jūnijam.
(2)
Ņemot vērā to, ka vispārējo grupu atbrīvojuma regulu (6), kas aizstāj šīs regulas, ir paredzēts pieņemt un publicēt Oficiālajā Vēstnesī vēlāk nekā 2008. gada 30. jūnijā, darbības termiņi Komisijas lēmumiem, ar kuriem apstiprina valsts atbalsta shēmas, pamatojoties uz Regulu (EK) Nr. 2204/2002, Regulu (EK) Nr. 70/2001 vai (EK) Nr. 68/2001, ir jāpagarina par noteiktu laika posmu, lai nodrošinātu atbilstīgu pārejas periodu līdz brīdim, kad spēkā stāsies vispārējā grupu atbrīvojuma regula,
IR PIEŅĒMUSI ŠO LĒMUMU.
1. pants
Neskarot attiecīgos pasākumus, kas iekļauti 107. punkta trešajā ievilkumā 2006. gada 4. marta Valstu reģionālā atbalsta pamatnostādnēs 2007.-2013. gadam (7) un kurus pieņēmušas visas dalībvalstis, darbības termiņus Komisijas lēmumiem, ar kuriem apstiprina valsts atbalsta shēmas, pamatojoties uz Regulu (EK) Nr. 2204/2002, Regulu (EK) Nr. 70/2001 vai (EK) Nr. 68/2001, līdz šā lēmuma spēkā stāšanās brīdim pagarina līdz 2008. gada 30. septembrim.
2. pants
Šis lēmums ir adresēts dalībvalstīm.
To piemēro no 2008. gada 1. jūnija.
Briselē, 2008. gada 20. jūnijā

Labels: 4
19